Държавен вестник, бр. 6, 2026 г., стр. 146

СТР.  146	
Д Ъ Р Ж А В Е Н  В Е С Т Н И К 	
БРОЙ  6
 
1. Изисквания към кандидатите 
 
1.1. Изисквания към кандидатите за входящо минимално образователно и/или входящо 
квалификационно равнище за придобиване на степени на професионална квалификация 
съгласно Закона за професионалното образование и обучение.  
За придобиване на втора, трета и четвърта степен на професионална квалификация по 
професията „Железопътна техника – сигнализация и телекомуникация“ от Списъка на 
професиите за професионално образование и обучение, утвърден от министъра на 
образованието и науката със Заповед № РД09-2230 от 09.08.2024 г., изискванията за 
входящото минимално образователно равнище към кандидатите са: 
1.1.1. За придобиване на втора степен на професионална квалификация:  
 за лица, навършили 16 години – завършен първи гимназиален етап.  
1.1.2. За придобиване на трета степен на професионална квалификация: 
 за ученици – завършено основно образование; 
 за лица, навършили 16 години – придобито право за явяване на държавни зрелостни 
изпити или завършено средно образование. 
1.1.3. За придобиване на четвърта степен на професионална квалификация – завършено 
средно образование. 
Изискването за входящо квалификационно равнище при продължаващо професионално 
обучение за придобиване на трета степен на професионална квалификация е придобита втора 
степен на професионална квалификация по същата професия. 
1.2. Здравословното състояние на кандидата се удостоверява с медицински документ, 
доказващ, че професията, по която желае да се обучава, не му е противопоказна. 
 
2. Описание на професията 
 
2.1. 
Втора степен на професионална квалификация по професията 
Професията „Железопътна техника – сигнализация и телекомуникация“ с втора степен 
на професионална квалификация обхваща широк спектър от дейности, свързани с 
техническото обслужване, ремонт и поддръжка на осигурителни и комуникационни системи в 
железопътната инфраструктура. Лицето, упражняващо професията, извършва монтаж, 
демонтаж, профилактика и възстановяване на елементи от гаровата и междугаровата 
осигурителна техника, като осигурява безпроблемното функциониране на системи за 
сигнализация, блокировка, централизация и телекомуникации, използвани в железопътния 
транспорт. 
Спецификата на работата изисква изпълнение на планови и извънпланови ремонти, 
както и провеждане на електрически измервания с цел установяване на техническото 
състояние на съоръженията. Дейностите се извършват по зададени инструкции и стандарти, с 
ясно разписани правила за безопасност, включително при работа под напрежение, на открито 
и в близост до подвижен състав. Работата изисква боравене с ръчни и електроинструменти, 
измервателна апаратура, тестери, калибрирани уреди, както и използване на техническа и 
електрическа документация. 
Придобилият професионална квалификация втора степен трябва да умее да разчита 
технически чертежи и електрически схеми, да попълва формуляри, контролни листове и 
протоколи за състояние и извършена поддръжка, както и да съобщава технически 
неизправности по установен канал за комуникация. Работата може да изисква взаимодействие 
с други звена по поддръжката и експлоатацията на инфраструктурата. 
Трудовите задачи се изпълняват в динамична среда, често на открито в гарови райони и